PATVIRTINTA

Radviliškio parapijos bendruomenės

socialinių paslaugų centro direktoriaus

2017 m. vasario 24 d.

įsakymu Nr. V- 57

**Radviliškio PARAPIJOS BENDRUOMENĖS SOCIALINIŲ PASLAUGŲ CENTRO KINEZITERAPEUTO,**

**TEIKIANČIO KINEZITERAPIJOS PASLAUGAS ASMENS NAMUOSE**

**PAREIGYBĖS APRAŠYMAS**

**NR. 13**

**I. PAREIGYBĖ**

1. Radviliškio parapijos bendruomenės socialinių paslaugų centro (toliau - Centras) kineziterapeuto pareigybė yra priskiriama specialistų grupei.

2. Pareigybės lygis – A2.

3. Pareigybės paskirtis - ligų ir traumų prevencija, sveikos gyvensenos skatinimas ir mokymas, siekiant vystyti, palaikyti ir (ar) atkurti optimalias judėjimo ar kitas funkcines galimybes, kai judėjimas ar kitos funkcijos yra pažeistos dėl amžiaus, traumos, ligos ar aplinkos veiksnių asmenims, kuriems Radviliškio rajono savivaldybės administracijos Socialinės paramos skyriaus sprendimu paskirtos socialinės paslaugos – socialinė globa asmens namuose.

4. Kineziterapeutas pavaldus direktoriaus pavaduotojui socialinėms paslaugoms.

II. SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis kineziterapeuto pareigas, turi atitikti šiuos specialius reikalavimus:

5.1. Turėti Lietuvos Respublikos teisės aktų nustatyta tvarka išduotą ir galiojančią licenciją verstis kineziterapeuto praktika, B kategorijos vairuotojo pažymėjimą bei galiojančias medicinos pažymas.

6. Vadovautis savo darbe Lietuvos Respublikos įstatymais ir kitais teisės aktais, Centro kurioje nuostatais, Vidaus tvarkos taisyklėmis bei Lietuvos medicinos norma MN 124:2016 „Kineziterapeutas. Teisės, pareigos, kompetencija ir atsakomybė“.

7. Kineziterapeutas, siekdamas geriausio paslaugų gavėjo intereso, turi nuolat glaudžiai bendradarbiauti su kitais specialistais, planuoti ir organizuoti savo darbą, dirbti komandoje, rengti ir įgyvendinti kineziterapijos programas bei išmanyti kineziterapijos naujoves ir mokėti jas pritaikyti praktikoje.

8. Kineziterapeutas savo veikloje turi vadovautis šiomis vertybinėmis nuostatomis:

8.1. gebėti bendrauti su paslaugų gavėjų ir jo aplinka, gerbti savo paslaugų gavėjus ir vertinti kiekvieno iš jų unikalumą;

8.2. būti empatišku, stengtis suprasti kiekvieną paslaugų gavėją ir jam padėti;

8.3. vertinti visus paslaugų gavėjus vienodai ir teikti jiems pagalbą nepriklausomai nuo jų socialinės padėties, tikėjimo, lyties, rasės, įsitikinimų ar pažiūrų;

8.4. pasitikėti savo paslaugų gavėju, būti objektyviu priimant sprendimus, nesivadovauti išankstinėmis nuostatomis;

8.5. sukurti bendradarbiavimo su paslaugų gavėju santykius, į jo problemų sprendimą įtraukiant jį patį, jo šeimą;

8.6. laikytis konfidencialumo, apie paslaugų gavėją žinomą informaciją teikiant tik įstatymų numatytais atvejais ir tik siekiant apginti geriausius paslaugų gavėjo interesus.

9. Kineziterapeutas turi pasižymėti tokiomis savybėmis kaip tolerancija, geranoriškumas, atsakingumas, kūrybiškumas bei iniciatyvumas, būti sąžiningam, pareigingam, paslaugiam, jausti atsakomybę, žinoti elgesio kultūros pagrindus.

10. Kineziterapeutas turi nuolat siekti atnaujinti savo teorines darbo žinias ir praktinius darbo įgūdžius bei gebėjimus.

III. ŠIAS PAREIGAS EINANČIO DARBUOTOJO FUNKCIJOS

11. Teikti kokybiškas kineziterapijos paslaugas asmens namuose.

12. Kineziterapeutas privalo vykdyti šias funkcijas:

12.1. laiku, tinkamai ir teisingai atlikti gydytojo paskirtas kineziterapijos procedūras, paaiškinant socialinių paslaugų gavėjui ir (ar) jo šeimai atlikimo būdus, pasiruošimą, galimas komplikacijas, stebėti asmens savijautą prieš ir po kineziterapijos procedūrų;

12.2. kineziterapijos procedūras atlikti naudojant dezinfekcines priemones vadovaujantis Centro direktoriaus patvirtintu Aplinkos paviršių higienos plano ir valymo, dezinfekcijos procedūrų aprašymu;

12.3. pildyti reikalingą dokumentaciją;

12.4. teikti pirmąją ir skubią medicininę pagalbą savo kompetencijos ribose, tinkamai reaguoti į gyvybei pavojingas organizmo būkles;

12.5. vykdyti saugos ir sveikatos instrukcijų reikalavimus;

12.6. laikytis profesinės etikos reikalavimų;

12.7. darbe vykdyti asmens higienos reikalavimus;

12.8. dirbti komandoje, bendradarbiauti su kitomis institucijomis;

12.9. atsiskaityti už atliekamas kineziterapijos paslaugas, rezultatus direktoriaus pavaduotojui socialinėms paslaugoms;

12.10. savo kompetencijos ribose vykdyti kitus vienkartinius Centro direktoriaus ir direktoriaus pavaduotojo socialinėms paslaugoms pavedimus.

12.11. savo darbe vadovautis Centro direktoriaus įsakymais ir kitais teisiniais aktais, apibrėžiančiais veiklą, kuri priklauso kineziterapeuto kompetencijai, laikytis Vidaus tvarkos taisyklių;

13. Siekti atnaujinti teorines kineziterapijos žinias ir praktinius įgūdžius, panaudoti įgytas teorines žinias ir metodus praktinėje veikloje.

**VI. ATSKAITOMYBĖ**

14. Kineziterapeutas atsako už pareigybės aprašyme išvardintų pareigų tinkamą vykdymą, Vidaus tvarkos taisyklių laikymąsi ir pavestų užduočių atlikimą laiku, už nelaimingus atsitikimus, padarytus dėl jo kaltės, kelių eismo saugumo reikalavimų nesilaikymą, saugos ir sveikatos darbe, priešgaisrinės saugos, aplinkos apsaugos reikalavimų pažeidimus, už automobilio vairavimą neblaiviam ar apsvaigus nuo narkotinių medžiagų, už padarytą žalą Centrui dėl savo kaltės ar neatsargumo.

15. Kineziterapeutas už pareigų neatlikimą, darbo drausmės pažeidimus atsako Lietuvos Respublikos teisės aktų nustatyta tvarka.

Susipažinau:

(Parašas) (Vardas ir pavardė)

(Data)